stanford-oval/wikipedia huggingface dataset:
Irlannin naisten jalkapallomaajoukkue
Arvokisat > Euroopan-mestaruuskilpailut

1984 – Ei selviytynyt karsinnoista
1987 – Ei selviytynyt karsinnoista
1989 – Ei selviytynyt karsinnoista
1991 – Ei selviytynyt karsinnoista
1993 – Ei selviytynyt karsinnoista
1997 – Ei selviytynyt karsinnoista
2001 – Ei selviytynyt karsinnoista
2005 – Ei selviytynyt karsinnoista
2009 – Ei selviytynyt karsinnoista
2013 – Ei selviytynyt karsinnoista
2017 – Ei selviytynyt karsinnoista
2022 – Ei selviytynyt karsinnoista
Aiheesta muualla

Kuvia tai muita tiedostoja aiheesta Irlannin naisten jalkapallomaajoukkue Wikimedia Commonsissa
| n k Euroopan naisten jalkapallomaajoukkueet (UEFA) |
| --- | --- |
Nykyiset:  Alankomaat  Albania  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Islanti  Israel  Italia  Itävalta  Kazakstan  Kosovo  Kreikka  Kroatia  Kypros  Latvia  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Portugali  Puola  Ranska  Romania  Ruotsi  Saksa  Serbia  Skotlanti  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Valko-Venäjä  Venäjä  Viro  Wales 
Entiset:  Itä-Saksa  Jugoslavia  Neuvostoliitto  Serbia ja Montenegro  Tšekkoslovakia
Distanssin paatos

Distanssin paatos (saks. Pathos der Distanz) tai välimatkan tuntemus on filosofi Friedrich Nietzschen luoma käsite, joka tarkoittaa kriitikon ottamaa etäisyyttä kritiikin kohteeseen. Toisin kuin kaunainen kriitikko, joka pyrkii uudistamaan kritiikin kohteensa sisältä käsin, distanssin paatosta harjoittava kriitikko pyrkii kokonaan hylkäämään kritisoitavan ja luomaan sen tilalle jotain uutta. Esimerkki distanssin paatoksesta on aristokraattien tekemä pesäero rahvaaseen väestöön, mikä toimii Nietzschen mukaan korkeakulttuurin syntymisen lähteenä.
Merikalat

Valkohai (Carcharodon carcharias) Guadalupesaarella Meksikossa.
Merikalat ovat kaloja, jotka elävät meressä tai suolajärvessä. Monia niistä tavataan myös murto- sekä makeassa vedessä.
Maailmassa on yli kymmenen miljardia tonnia merikaloja. Noin 50 prosenttia kaikista maailman kaloista elää merissä. Suomessa elää 30 merikalalajia, joista kahdeksaa lajia tavataan myös murto- tai makeasta vedestä.
Merikalat voivat olla kaikkiruokaisia, kasvinsyöjiä tai lihansyöjiä. Kasvinsyöjät syövät koralleja ja leviä, lihansyöjät pääasiassa muita kaloja.
Jean-Louis Gasset

| 0 | 1 | 2 |
| --- | --- | --- |

Henkilötiedot
Koko nimi: Jean-Louis Gasset
Syntymäaika: 9. joulukuuta 1953 (ikä 71)
Syntymäpaikka: Montpellier, Hérault, Ranska
Seura
Seura:  Montpellier HSC
Tehtävä: päävalmentaja
Seurat
| Vuodet | Seura | O (M) |
| 1975–1985 |  Montpellier HSC | 231 (10) |
Valmennusura
1985–1998 1998–1999 2000–2001 2001–2003 2003–2004 2005–2006 2007–2010 2010–2012 2013–2016 2017 2017–2019 2020–2021 2022–2024 2024 2024–:  Montpellier HSC (apuv.)  Montpellier HSC  SM Caen  Paris SG (apuv.)  RCD Espanyol (apuv.)  FC Istres  Girondins de Bordeaux (apuv.)  Ranskan maajoukkue (apuv.)  Paris SG (apuv.)  Montpellier HSC  AS Saint-Étienne  Girondins Bordeaux  Norsunluurannikko  Olympique Marseille  Montpellier HSC
 Seurajoukkueuran tilastot kattavat vain kansalliset sarjat.
Jean-Louis Gasset (s. 9. joulukuuta 1953) on ranskalainen jalkapallovalmentaja ja entinen keskikenttäpelaaja. Lokakuusta 2024 lähtien hän on toiminut Montpellier HSC:n päävalmentajana.
Ura pelaajana

Gasset edusti koko pelaajauransa ajan Montpellier HSC:tä. Kymmenen kauden aikana hän pelasi 231 sarjaottelussa ja onnistui kymmenen kertaa maalinteossa. Gasset'n aikana Montpellier pelasi yhden kauden myös Ranskan liigassa. Pelaajana Gasset pääsi juhlimaan Division 2:n mestaruutta 1980–1981.
Ura pelaajana > Meriitit pelaajana

Division 2: 1981
Division Sud-Ouest: 1976
Ura valmentajana > Meriitit apulaisvalmentajana

Ranskan mestaruus (5): 2009, 2013, 2014, 2015, 2016
Hopeaa: 2008
Coupe de France (2): 1990, 2015, 2016
Hopeaa: 1994, 2003,
Coupe de la Ligue (4): 1992, 2009, 2014, 2015, 2016
Hopeaa: 1994, 2010
Division 2: 1987
Trophée des Champions (5): 2008, 2009, 2013, 2014, 2015
Uutisjärvi

Uutisjärvi on kuivatettu järvi Urjalassa Kanta-Hämeessä.
Nykytila

Järvi on 2010-luvulla pääosin peltoa, osaksi ojitettua suota. Entisen järvenpohjan metsäisellä osalla on laavu.
Vesistösuhteet

Järvi on laskenut pohjoisesta Vanhajärveen, joka on myös kuivatettu. Entinen järvi kuuluu Urjalan Rutajärveen idästä laskevan Kolkanjoen–Kokonjoen valuma-alueeseen.
Historia

Järvi kuivatettiin vuonna 1818. Isonjaon ajankohtana vuonna 1782 järvi oli vielä avovesipintainen. Alueella vuonna 1900 kartoitetun Senaatin kartaston kartoitusajankohtana se on vielä ollut kosteana niittynä.
Viirikaijat

| Viirikaijat |
| --- | --- |
 Filippiinienviirikaija (Prioniturus discurus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Viirikaijat Prioniturus  Wagler, 1832
Katso myös
   Viirikaijat Wikispeciesissä   Viirikaijat Commonsissa 
Infobox OKNimi-testi OK: 
Viirikaijat (Prioniturus) on kaijojen heimoon kuuluva lintusuku.
Viirikaijojen erityispiirteenä voidaan pitää niiden nimessäkin olevaa pyrstön ominaisuutta: kahden pyrstösulan päät ovat viirimäiset. Englanniksi suvun nimi on Racket-tail, joka tarkoittaa (tennis)mailapyrstöä.
Viirikaijoihin (Prioniturus) kuuluvia lajeja

Burunviirikaija (Prioniturus mada)
Celebesinviirikaija (Prioniturus platurus)
Filippiinienviirikaija (Prioniturus discurus)
Isoviirikaija (Prioniturus flavicans)
Mindanaonviirikaija (Prioniturus waterstradi)
Mindoronviirikaija (Prioniturus mindorensis)
Palawaninviirikaija (Prioniturus platenae)
Sulanviirikaija (Prioniturus verticalis)
Viherviirikaija (Prioniturus luconensis)
Vuoriviirikaija (Prioniturus montanus)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
| --- | --- |
Taksonitunnisteet:  Wikidata: Q529105  Wikispecies: Prioniturus  ADW: Prioniturus  BOLD: 114127  CoL: 6VRK  EoL: 14505  GBIF: 2480031  iNaturalist: 18952  IRMNG: 1404918  ITIS: 177529  NCBI: 309872  Open Tree of Life: 108566
Antiikkieno

| Antiikkieno |
| --- | --- |
Kestoaika:  30 minuuttia
Pääosissa:  Ilmari Saarelainen Elena Leeve Pauli Hanhiniemi Jari Salmi Anna-Maija Valonen Marja-Sisko Aimonen
Alkuperämaa:   Suomi
Verkko:  Yle TV2
Esitetty:  5. joulukuuta 2007 – 20. helmikuuta 2008
Tuotantokausia:  1
Jaksoja:  12
Tuotanto
Ohjaaja(t):  Jussi Niilekselä
Käsikirjoittaja(t):  Anna-Maija Valonen
Aiheesta muualla
IMDb 
Antiikkieno on vuosina 2007–2008 Yle TV2-kanavalla esitetty suomalainen komediasarja, jonka on käsikirjoittanut Anna-Maija Valonen ja ohjannut Jussi Niilekselä.
Rooleissa > Päärooleissa

| 0 | 1 | 2 |
| --- | --- | --- |
|  Ilmari Saarelainen  | … |  Oswald   |
|  Elena Leeve  | … |  Emma   |
|  Pauli Hanhiniemi  | … |  Sakke   |
|  Jari Salmi  | … |  Zutkin   |
|  Anna-Maija Valonen  | … |  Kreeta   |
|  Marja-Sisko Aimonen  | … |  Maija   |
Rooleissa > Muissa rooleissa

| 0 | 1 | 2 |
| --- | --- | --- |
|  Tapani Perttu  | … |  Rehtori Tyynelä   |
|  Panu Raipia  | … |  Asiakas   |
|  Esko Roine  | … |  Poliisi   |
|  Henri Vartiainen  | … |  Nide   |
|  Karoliina Blackburn  | … |  Stylisti Sarah   |
|  Veera Degerholm  | … |  Hanne   |
|  Pirkko Mannola  | … |  Irja   |
|  Laila Räikkä  | … |  Silvia mummi   |
|  Asko Sahlman  | … |  Irman mies   |
|  Janne Kallioniemi  | … |  Asiakas   |
|  Sakari Mäkeläinen  | … |  Ohikulkija   |
|  Matti Heinivaho  | … |  Mies kadulla   |
|  Panu Mikkola  | … |  Poliisi   |
|  Harri Veistinen  | … |  Muuttomies   |
|  Pasi Aittokumpu  | … |  Poliisi   |
|  Arvo Karhunen  | … |  Muuttomies   |
|  Ilmo Korhonen  | … |  Muuttomies   |
|  Raimo Mikkola  | … |  Asiakas   |
Jaksot

| Jakso | Nimi | Ensiesitys |
| --- | --- | --- |
| 1. | Tyttö maalta | 5. joulukuuta 2007 |
| 2. | Epäraukkamaista | 12. joulukuuta 2007 |
| 3. | Helppoa rahaa | 19. joulukuuta 2007 |
| 4. | Vauvakuumetta | 26. joulukuuta 2007 |
| 5. | Antiikkimissi | 2. tammikuuta 2008 |
| 6. | Pupu pöydällä | 9. tammikuuta 2008 |
| 7. | Miehinen kauneus | 16. tammikuuta 2008 |
| 8. | Riemurasia | 23. tammikuuta 2008 |
| 9. | Näyttämön lumo | 30. tammikuuta 2008 |
| 10. | Pullapojat | 6. helmikuuta 2008 |
| 11. | Naisten kuteissa | 13. helmikuuta 2008 |
| 12. | Lämpöä lisää | 20. helmikuuta 2008 |
Aiheesta muualla

Antiikkieno Ylen sivuilla (Arkistoitu – Internet Archive)
Assisikirjonta

Assisikirjontaa nykyaikaisella mallilla.
Assisikirjonta on Italiasta peräisin oleva kirjontamenetelmä, joka yhdistelee etupistokirjontaa ja ristipistokirjontaa.
Menetelmän kehittivät assisilaiset naiset 1900-luvun alussa. He saivat innoitusta vanhoista 1300–1400-lukulaisista kirjontamalleista, joita alueen kirkoissa oli nähtävillä.
Perinteisempi malli.
Assisikirjonta tehdään tavallisesti pellavakankaalle esimerkiksi puuvillalangalla. Perinteisesti suosittuja värejä ovat taivaansininen ja ruosteenruskea. Kirjottavan kuvion ääriviivat tehdään etupistokirjonnalla, jonka ääriviivojen ulkopuolella oleva tausta täytetään värikkäällä ristipistolla. Kuvion ääriviivat on tapana tehdä jollain helposti erottuvalla värillä. Perinteisesti assisikirjonnan malleissa on myös koristeelliset reunakuviot, jotka tehdään etupistoilla.
Elitserien (baseball)

Elitserien on Ruotsin baseballin korkein sarjataso. Kaudella 2024 sarjassa pelasi kuusi joukkuetta. Ensimmäiset mestaruuskilpailut Ruotsin baseballissa järjestettiin vuonna 1956 ja vuosina 1964–1974 järjestettiin kansalliset mestaruuskilpailut. Virallisesti Ruotsin mestaruudesta on kilpailtu vuodesta 1975 lähtien.
Joukkueet kaudella 2024

Alby Stars
Karlskoga Bats
Leksand Lumberjacks
Rättvik Butchers
Stockholm Monarchs
Sundbyberg Heat
Teotihuacán

Näkymä Kuun pyramidin huipulta pääkatua pitkin etelään. Takana näkyy Auringon pyramidi
Teotihuacán Mesoamerikassa Meksikon keskiylängöllä
Teotihuacán on intiaanien rakentama muinaiskaupunki noin 40 km koilliseen Méxicosta Meksikon keskiylängön eteläosissa. Teotihuacán oli aikoinaan suuren valtakunnan keskus, valtavan suuri noin 150 000 asukkaan kaupunki. Sen pääkadun varrella olivat suuret Auringon ja Kuun pyramidit.
Aluksi paikalla oli vain pieniä kyliä, jotka pitkän ajan kuluessa kasvoivat. Teotihuacánista tuli ylängön suurin keskus. Kaupunki kukoisti ja oli laajimmillaan kaudella 250–450 jaa. Tuolloin Teotihuacán hallitsi suurta aluetta Etelä-Meksikossa. Samaan aikaan kukoistivat mayojen korkeakulttuuri ja sapoteekit. Teotihuacánin vaikutus levisi maya-alueelle ainakin kaupan välityksellä. Teotihuacánin historiasta ei ole säilynyt edes kohtuullisen luotettavaa perimätietoa, ja niin ollen tiedot siitä perustuvat arkeologisiin kaivauksiin. Kaupunki suurelta osin hylättiin joskus vuosina 550–900 ehkä kuivuuden, ehkä sodan tai kapinan takia.
Sijainti

Teotihuacán sijaitsee Meksikon laakson koillisessa sivulaaksossa, joka on noin 490 kuutiokilometriä laaja ja kukkuloiden ympäröimä. Laaksosta noin puolet soveltuu viljelyyn. Laaksossa on paljon lähteitä, joiden vettä käytettiin kasteluun.
Asemakaava ja rakennukset

Teotihuacán oli aikoinaan koko Amerikan suurin kaupunki. Sen pinta-ala oli yli 20 neliökilometriä, ja se oli kauttaaltaan urbaania aluetta. Kaupungilla on ruutuasemakaava, joka on asemoitu 15–25 astetta pohjoisesta itään. Pohjois-eteläsuuntainen pääkatu on nimeltään Kuolleiden valtakatu. Pohjois-eteläsuuntainen pääkatu ja itä-länsisuuntainen pääkatu jakavat kaupungin neljään lohkoon.
Asemakaava ja rakennukset > Pyramidit

Kuolleiden valtakadulla on kaksi suurta pyramidia, Kuun pyramidi kadun pohjoispäässä ja sitä vanhempi ja suurempi Auringon pyramidi kadun itäpuolella melko lähellä Kuun pyramidia. Auringon pyramidi valmistui Tzacualli-kaudella myöhäisen esiklassisen kauden lopussa. Sen sivut ovat 215 metriä pitkät, ja se on 60 metriä korkea. Pyramidin sisällä ovat aiemman pyramidin rauniot. Pyramidin sisus koostuu aurinkokuivatusta tiilestä ja sorasta. Sen alle johtaa käytävä, jonka kammiot on tyhjennetty jo kauan sitten. Pyramidin huipulla sijainneeseen temppeliin pääsi portaita pitkin.
Kuun pyramidin sisällä on kuusi vanhempaa versiota, joista jokainen on seuraajaansa pienempi. Kuun pyramidi on hiukan Auringon pyramidia pienempi, ja se valmistui Auringon pyramidin jälkeen klassisen kauden alussa. Sen alla ei ole kammioita.
Asemakaava ja rakennukset > Temppeli

Kuun pyramidista 3,2 kilometriä pääkatua pitkin etelään itä-länsisuuntaisen pääkadun kohdalla sijaitsee linnake, Ciudadela. Linnakekompleksin päärakennus on Sulkakäärmejumalan temppeli. Se on seitsenkerroksinen porraspyramidi ja selvästi Kuun ja Auringon pyramideja pienempi, mutta niitä koristeellisempi. Temppeli valmistui pyramidien jälkeen 200-luvun alussa.
Asemakaava ja rakennukset > Asuinrakennukset

Suurin osa kaupungin säilyneistä rakennuksista valmistui kolmen pyramidin jälkeen 200-luvun alun jälkeen. Useimmat rakennuksista ovat asuinkomplekseja, jotka oli jaettu asuntoihin. Kompleksien pinta-ala vaihteli 400:sta 7000:een neliömetriin. Taloissa oli tasakatot ja ne olivat yksikerroksisia. Ovet olivat suorakulmaisia ja kankaan peittämiä. Asuntojen kokojen ja koristelun vaihtelu kertoo suurista tuloeroista. Samassa kompleksissa asui usein ihmisiä, jotka olivat sukua keskenään tai harjoittivat samaa ammattia. Eri kansallisuudet asuivat kaupungissa omilla asuinalueillaan: sapoteekit lännessä ja veracruzilaiset sekä mayataustaiset idässä.
Historia > Nimi

Asukkaiden käyttämää nimeä kaupungistaan ei tunneta. Teotihuacán on asteekkien sille paljon myöhemmin antama nimi, joka tarkoittaa ”jumalten paikka”.
Historia > Kaudet

Patlachique-kaudella 100 eaa. – 1 jaa. alueella oli kaksi suurehkoa kylää tulevan Teotihuacánin pohjoispuolella, sekä kaksi pienempää. Väkiluku oli vasta noin 5 000.
Tzacualli-kaudella 1–150 jaa. syntyivät teotihuacanilaisen kulttuurin ominaispiirteet, ja kaupungista tuli yksi Meksikon laakson tärkeimmistä kaupunkikeskuksista. Silloin rakennettiin esimerkiksi Kuolleiden katu ja Itäinen katu Ciudadelasta itään sekä Auringon ja Kuun pyramidit. Tämän kehitysvaiheen aikana kaupungin pinta-ala oli noin 17 km² ja asukasluku noin 30 000.
Miccaotli-kaudella 150–250 jaa. Teotihuacán jaettiin neljään kaupunginosaan kahden pääkadun leikkauksen mukaisesti. Kaupungin keskipisteeseen Ciudadelaan rakennettiin Sulkakäärmeen temppeli. Kaupunki alkoi saavuttaa suurimman laajuutensa, vaikka se olikin yhä suhteellisen harvaan asuttu: sen pinta-alaksi on laskettu 22,5 km² ja asukasluvuksi lähes 45 000 henkeä.
Tlamimilolpa-kaudella 250–450 jaa. kaupunkia uudistettiin rakentamalla vanhojen rakennusten päälle uusia. Tähän kauteen ajoittuvat eräät tunnetuimmista seinämaalauksista. Tältä kaudelta on todisteita läheisistä suhteista maya-alueen ja Meksikonlahden rannikon kanssa. Kaupungin pinta-ala ei enää kasvanut, mutta asukasluku nousi 65 000:een. Joidenkin mukaan kaupungin kulttuuri muuttui verta tihkuvaksi vuosien 300–400 tienoilla, mikä vastaa etelässä sijainneen Monte Albanin taiteen muutosta perhekeskeisestä sotaiseksi.
Xolalpan-kaudella 450–650 jaa. Teotihuacánin kulttuuri ulotti vaikutuksensa laajimmilleen, keski-Meksikon ulkopuolellekin. Nykyisin tunnettu Kuolleiden katu seremonia- ja asuinalueineen on peräisin tältä kaudelta, vaikka ne perustettiinkin jo edeltävällä kaudella. Kaupunkiin rakennettiin suuri rakennusryhmä Ciudadelaa vastapäätä, ja seinämaalauksia oli kaikkialla. Tällä kaudella Teotihuacán oli kehittynyt täyteen mittaansa. Sen asukasluku oli jo 85 000, ehkä jopa 125 000, vaikka kaupungin pinta-ala olikin jatkanut laskuaan 20,5 km²:een.
Metepec-kaudella 650–750 jaa. kaupunki taantui hiukan ennen romahdustaan. Sen pinta-ala supistui hiukan eteläosastaan, ja asukasluku laski noin 70 000:een. Kauden lopussa kaupunki tuhottiin toistaiseksi tuntemattomasta syystä. Seuraavalla, Oxtotipacin kaudella, Teotihuacánin asukasluku oli enää 2 000–5 000 henkeä.
Historia > Romahdus

Teotihuacán romahti 550–750 jaa. Sen väestönkasvu oli jo hidastunut, ja viimeisten parin vuosisadan aikana koettiin ilmeisesti sisäisiä konflikteja ja ulkopuolisia hyökkäyksiä. Eliitin asuinalueet ja temppelit paloivat ja joutuivat ilkivallan kohteeksi. Tämä tapahtui ainakin Teopancazcon alueella, mutta asuinalueet eivät palaneet. Quetzal-perhosen palatsi tuhottiin ja poltettiin. Joidenkin mukaan Teotihuacánin papit olivat itse polttaneet temppelit, koska jumalat toivat onnettomuutta kaupungille.
Historia > Romahdus > Romahduksen syitä

Teotihuacánin romahduksen syistä on esitetty monenlaisia teorioita. Syiksi on esitetty sotaa, sisällissotaa, kapinaa, väestönkasvua, kuivuutta, peltojen tuoton ehtymistä, kulkutautia tai näiden yhdistelmää. Joidenkin mielestä Teotihuacán kasvoi niin suureksi, että se hukkui omiin jätteisiinsä, mikä edisti kulkutautien leviämistä.
Ravinnon laatu ilmeisesti huononi kaupungissa 500-luvulla ja ihmiset näkivät nälkää vuonna 550. Kuivuusjaksoja oli 600 ja 800 jaa. On mahdollista, että kun kuivuus tuhosi pellot, seurasi nälänhätä. Papiston uhrirituaalit eivät palauttaneet satoja hyviksi, mikä nosti kansan kapinaan.
Tutkija Linda Manzanillanin mukaan kaupunki romahti alemman eliitin kapinaan. Kauppiaat ja käsityöläiset olivat alempaa eliittiä. He olivat rikastuneet, mutta ylimystö ohjasi kaupungin raaka-aineiden saantia. Kauppiaat saivat työläiset mukaan kapinaan. Niinpä yläluokka ei kyennyt kapinaa kukistamaan. Kun kaupunki alkoi tyhjetä, sitä tulivat ryöstelemään myös ulkopuoliset.
On väitetty etelässä sijainneen Xochicalcon kukoistaneen jonkin aikaa rinnan Teotihuacánin kanssa ja lopulta kukistaneen sodalla Teotihuacánin. Noin 600 jaa. alkaen pohjoisesta muuttaneet heimot alkoivat levittää Meksikon ylängöllä Coyotlatelco-keramiikkaa. Nämä heimot saattoivat kukistaa Teotihuacánin. Teotihuacánin romahduksen jälkeiset asukkaat nimittäin käyttivät juuri tätä Coyotlatelco-keramiikkaa.
Historia > Romahduksen jälkeen

Tolteekkien arvellaan asuttaneen kaupunkia sen luhistumisen jälkeen, ja heidän jälkeensä sitä asuttivat asteekit. Vuonna 1910 Meksikon hallitus hävitti Teotihuacánin temppelialuetta, koska halusi "entistää" siitä yhtenäisemmän näköisen maan 100-vuotisjuhlia varten.
Asukkaat

Teotihuacánin perustajien ja asukkaiden etnistä taustaa ei vieläkään tunneta varmasti. Espanjalaisen historioitsija Torquemadan mukaan totonaakit väittivät rakentaneensa kaupungin. Joidenkin tutkijoiden mukaan rakentajia olivat otomit ja toisten mukaan popolocat. Teotihuacánin kulttuurin jatkumo tolteekkien ja asteekkien kulttuurien kanssa viittaa yhteyteen nahuatlinkielisten kansojen kanssa.
Uskonto

Teotihuacánin uskontoa ei tarkkaan tunneta, mutta uskotaan sen monissa suhteissa muistuttaneen asteekkien uskontoa, johon kuului eläinten ja ihmisten uhraamista. Uhrattujen eläinten ja ihmisten luita onkin löydetty Teotihuacánista. Monet Teotihuacánin jumaluudet liittyivät maissiin ja sen hyvinvointiin, esimerkiksi sateenjumala kasteli pellot. Teotihuacánin taiteessa näyttää esiintyvän myöhemmin asteekkien tuntema sateen ja ukkosen jumala Tlaloc, tulenjumala Huehueteotl ja sulkakäärmejumala Quetzalcoatl. Auringon ja Kuun jumalattaria palvottiin myös monille muille intiaanikansoille tyypilliseen tapaan. Teotihuacánin suuri jumalatar eli Hämähäkkinainen oli mahdollisesti kaupungin pääjumala, Chalchiuhtlicue oli veden jumalatar, ja Xipe Totec edusti kasvillisuuden uudelleensyntymistä.
Vaikka Teotihuacán ei ole ulospäin niin sotainen kulttuuri kuin esimerkiksi tolteekit ja asteekit, kaupunki oli laajenemishaluisen valtakunnan keskus, ja sodan jumalaa palvottiin kaupungissa jo varhain.
Aiheesta muualla

Wikimedia Commonsissa on kuvia tai muita tiedostoja aiheesta .
Teotihuacán Sacred Destinations
Did Teotihuacanos Migrate to Southeastern U.S.? (Arkistoitu – Internet Archive)
Satellite View of Teotihuacán WikiMapia
MesoAmerican Photo Archives: Teotihuacán (Arkistoitu – Internet Archive)
Nationalgeographic.com: Teotihuacan (englanniksi)
Unesco: Pre-Hispanic City of Teotihuacan (englanniksi)
Teotihuacánin keskusta. Punaisella temppeleitä. Ylhäällä Kuun pyramidi, pääkadun varrella Auringon pyramidi, ja alhaalla linnakekompleksi.
Teotihuacánin ydinalue. Sen vaikutus ulottui maya-alueen Kaminaljuyihin.
Seinämaalaus, jonka arvellaan esittävän Hämähäkkinaista, Teotihuacánin suurta jumalaa.
Batmobile (yhtye)

Batmobile
Batmobile on alankomaalainen psychobilly-yhtye, joka perustettiin vuonna 1983. Yhtyeestä tuli nopeasti yksi lajityypin tunnetuimmista edustajista ja heitä pidetään yhtenä varhaisimmista eurooppalaisista psychobilly-yhtyeistä, jotka saavuttivat kansainvälistä suosiota. Batmobilen kokoonpano on pysynyt samana perustamisestaan lähtien: laulaja ja kitaristi Jeroen Haamers, basisti Eric Haamers ja rumpali Johnny Zuidhof.
Historia

Batmobile sai alkunsa rockabilly-yhtyeenä, mutta he omaksuivat nopeasti rankemman ja nopeamman tyylin, joka yhdisti punk-rockin energiaa ja kauhuteemoja – tyyliä, joka tunnetaan nykyään psychobillynä. Varhaisina vuosinaan yhtye alkoi kerätä kulttisuosiota Euroopassa ja erityisesti Alankomaissa ja Saksassa. Heidän ensimmäinen merkittävä läpimurtonsa tapahtui vuonna 1985, kun he julkaisivat ensimmäisen täysipitkän albuminsa Batmobile, joka on edelleen yksi genren klassikoista.
Yhtye saavutti suurempaa suosiota julkaisujen myötä, kuten albumit Bail Set ja Bambooland, jotka nostivat heidät laajemman yleisön tietoisuuteen. Batmobilen musiikki tunnettiin nopeatempoisista kitarariffeistä, voimakkaasta slap-bassista ja humoristisista mutta kauhuteemaisista sanoituksista. 1990-luvun alkuun mennessä yhtye oli vakiinnuttanut asemansa psychobillyn johtotähtenä Euroopassa ja jatkoi kiertueitaan monissa maissa.
Musiikillinen tyyli ja vaikutus

Batmobilen musiikkityyli yhdistää klassisen rockabillyn energisen punkin kanssa, luoden tunnusomaisen psychobilly-soundin, joka yhdistää nopeasti soitetut kitarariffit, slap-bassin ja rumpujen voimakkaan, ajoittain jopa aggressiivisen rytmin. Yhtyeen kappaleet sisältävät usein teemoja kauhusta ja mustasta huumorista, mikä on keskeinen osa psychobilly-genren estetiikkaa. Batmobilen vaikutteet tulevat klassisista rockabilly- ja rock 'n' roll -artisteista, kuten Gene Vincent ja Eddie Cochran, mutta myös punkin edustajista kuten Ramones ja The Cramps.
Yhtyeen vaikutus näkyy monissa muissa psychobilly-yhtyeissä, erityisesti Euroopassa, ja heitä pidetään usein lajityypin pioneerina. Batmobilen musiikillinen tyyli ja energinen live-esiintyminen ovat inspiroineet useita muita bändejä, jotka ovat seuranneet heidän jalanjälkiään.
Diskografia

Yhtyeen diskografia on laaja, ja he ovat julkaisseet useita studioalbumeja sekä kokoelmalevyjä. Muutamia merkittäviä albumeita ovat:
Batmobile (1985)
Bambooland (1987)
Buried Alive! (1991)
Hard Hammer Hits (1993)
Welcome to Planet Cheese! (1997)
Vuoden palomies

Vuoden palomies tai Vuoden palokuntalainen valitaan vuosittain, ehdotettujen tai ehdolle asettuneiden henkilöiden joukosta. Valinnan suorittaa vuoden palomies -toimikunta. Arvonimen antamisen tarkoitus on tuoda tutuksi pelastusalan toimintaa ja lisätä sen myönteistä julkisuutta.
Vuoden palomies -toimikuntaan kuuluu kaksi jäsentä Suomen Pelastusalan Keskusjärjestöstä, Suomen Palopäällys­töliitosta, Julkisten ja hyvinvointialojen liitosta ja Suomen Sopimuspalokuntien Liitosta. Lisäksi toimikunnassa on yksi puhevaltainen edustaja Pelastustieto-lehdestä asiantuntijana. Toimikunta päättää myös tunnustuksen osoittamistavan.
Perusteena vuoden palomies -arvonimen saamiselle voi olla jokin seuraavista:
erityistä tunnustusta ansaitseva pelastustehtävä
esimerkillinen toiminta pelastusalan hyväksi
huomattavaa urheutta osoittava teko
pitkäaikainen toiminta pelastusalalla
muu huomionarvoinen suoritus.